17


 * SOKRATES**

Sokrates var en gresk filosof født omring 470 fvt. og var en av antikkens mange filosofer, han la fundamentet for vestens filosofi. Moren hans var jordmor og faren billedhugger, han giftet seg med Xantippe og de fikk tre sønner. Mye av informasjonen vi har om Sokrates er fra Platon og hans dialoger. Sokrates skrev nemlig ingen egne verk og derfor er det vanskelig å si hvilke syn og meninger Sokrates hadde, men noe vet vi og jeg kommer tilbake til Sokrates' filosofi. Han bodde i Athen hele sitt liv og drev med filosofiske samtaler, han gikk rundt og spurte folk på gata forskjellige spørsmål. Mange av spørsmålene var nærgående og ubehagelige, men i bunn og grunn var det visdom og sannhet han ville frem til. Disse spørsmålene gjorde han svært upopulær, spesielt hos de med makten og han fikk derfor anklager mot seg, ble arrestert og selv om han hadde muligheten til å rømme valgte han å ikke gjøre det. Det endte med at Sokrates fikk valget mellom landsforvisning eller døden, han valgte døden og i 399 fvt. drakk han et beger med gift.

**Filosofien til Sokrates** For Sokrates var det mennesket og deres problem som sto i sentrum, ikke naturfilosofiske spekulasjoner. Et av de viktigste spørsmålene for Sokrates var "Hvordan bør vi leve?" og han mente at det hadde et svar vi kunne finne ved å bruke fornuften vår. Grunnen til at han gikk rundt og stilte spørsmål i Athen var fordi han ville avsløre den uvitenheten han mente det var i denne bystaten. Når han stilte spørsmål var det for å få frem den innsikten samtalepartneren hadde i seg, men som han ikke klarte å formulere. Sokrates ville få folk til å stille kritiske spørsmål til oppleste og vedtatte sannheter og tenke igjennom oppfatninger de ikke hadde tenkt på før.

For Sokrates var det ikke nok å si at ting bare er som de er, man må vite om det er riktig eller feil. Man skulle bruke fornuften til å avsløre dette. Mange så på Sokrates som et forbilde i forhold til filosofi, dette var fordi han ikke aksepterte alle påstander uten videre og tok ingen selvfølger. I dag er det mange som driver med filosofisk samtalevirksomhet som liker metoden til Sokrates i forhold til bruk av spørsmål og det å forfølge argumenter dit de fører. I tillegg skal man forandre synspunkt hvis man faktisk mener samtalepartneren har bedre argumenter.

Sokrates' motto: Kjenn deg selv! Han mente man skulle vite at kunnskapen man hadde var begrenset og usikker. De som tror de kan mye mer enn hva som egentlig er sant, er ikke særlig smarte. Motto er formulert på flere måter og det er spesielt kjent som et sitat; "Jeg vet at jeg intet vet".

**JEAN-PAUL SARTRE**

Sartre er fra en mye nyere tid av filosofiens historie og levde fra 1905 til 1980. Han var en fransk forfatter, eksistensialist og ikke minst filosof. Sartre ble født i Paris, moren hadde tysk-elsassisk opprinnelse og faren var marineoffiser. Moren var i tillegg kusinen til Albert Schweitzer som vant fredsprisen. Utdanningen sin tok han på en skole i Paris, der møtte han Simone de Beauvoir og de ble senere et par. Det Sartre kanskje er mest kjent fra er at han var en av grunnleggerene til eksistensialismen. Han produserte mange politiske, skjønnlitterære og filosofiske verker. "Væren og inten" og "Kritikk av den dialektiske fornuft" er Sartres to filosofiske verk. I 1964 ble han tildelt Nobelprisen i litteratur, men nektet å ta den imot.

**Filosofien til Jean-Paul Sartre** I hovedsak er det eksistensialismen som går igjen hos denne mannen. I verket "Væren og intet" forklarte han mennesket som eksistens, siden vi alltid er styrt med fri vilje er vi ikke noe mer enn det vi gjør. I denne filosofien kan man ikke unnskylde dårlige handlinger. Sartre var marxist og derfor er det litt rart når mye av hans tanker og meninger handler om menneskets frie valg. Man befinner seg hele tiden i valgsituasjoner, og valgene man tar bestemmer hvem man er. De skilte menneskene mellom de som fulgte friheten og de som tror det er mulig å leeve uten å måtte ta vanskelige valg. Filosofene mente at de sistnevnte på en måte bedro seg selv når de trodde dette.

Sartre ble etterhvert opptatt av å prøve å forene marxismen og eksistensialismen, og han ble opptatt av forholdet mellom disse to. Denne filosfoen er kjent for sitatet "Mennesket er dømt til frihet."

**Kilder** - http://no.wikipedia.org/wiki/Sokrates - http://snl.no/Sokrates/gresk_filosof - http://snl.no/Jean-Paul_Sartre - http://no.wikipedia.org/wiki/Jean-Paul_Sartre - Notaker.H m.fl, 2008: //Eksistens, kapittel 5(filosofi).// Gyldendal Norsk Forlag AS

**TONE - analyse**

Kilde: Notaker.H m.fl, 2008: //Eksistens.// Gyldendal Norsk Forlag AS

**Troverdighet**: Siden dette er en lærebok med dyktige fagfolk som forfattere, vil jeg si at kilden er veldig sikker og troverdig. I tillegg må den gjennom kontroller og liknende for å forsikre om at det som står er riktig. Det står også mye av det samme på andre kilder jeg har vært innom.

**Objektivitet**: Her kommer også det med lærebok inn, den er nødt til å være nøytral. Det er brukt en allvitene synsvinkel, ikke subjektiv.

**Nøyaktighet**: Boken virker veldig nøyaktig og jeg har ikke lagt merke til noen feil eller slurv.

**Egnethet**: Læreboka i religion tar for seg mye forskjellig, men er delt inn i kapitler som gjør det oversiktlig og lett å finne det man trenger, spesielt med stikkordslisten bak.

**TONE-konklusjon**: Boken er en veldig sikker kilde, dette kommer mye av at det er en lærebok og har derfor flinke fagfolk som forfattere og den har mest sannsynlig vært igjennom flere kontroller i forhold til innholdet.